لارڈ ڈلہوزی

لارڈ ڈلہوزی ہندوستان کا گورنر جنرل تھا۔ 1848ء میں ہندوستان آیا۔ اس کے عہد میں برما اور سکھوں کی دوسری لڑائی ہوئی اور پنجاب پر انگریزوں کا قبضہ ہو گیا۔ ڈلہوزی نے ہندوستانی ریاستوں کے الحاق پر بڑی سختی سے عمل کیا۔  جھانسی، ناگپور اور اودھ کے علاوہ کئی اور ریاستیں انگریزی علاقے میں شامل کر لی گئیں۔ بہادر شاہ ظفر آخری مغل بادشاہ کو بھی نوٹس مل گیا کہ وہ شاہی قلعے کا آخری تاجدار ہے۔ الحاق کے اس مسئلے نے ہندستانی حکمرانوں میں بے چینی کی ایک ایسی لہر پیدا کر دی جو 1857ء کی جنگ آزادی کا اہم سبب بنی۔ لارڈ ڈلہوزی نے رفاہ عامہ کی خاطر محکمہ تعمیرات قائم کیا۔ ڈاک کے دو پیسے کے ٹکٹ جاری کیے۔ ریل اور تار کا سلسلہ بھی اسی کے عہد میں شروع ہوا 1856ء میں خرابی صحت کی بنا پر انگلستان چلا گیا۔

 حوالہ جات 

زمرہ:برطانوی شخصیات
زمرہ:تاریخ ہندوستان
زمرہ:سکاٹش سرکاری ملازمین
زمرہ:کرائسٹ چرچ، اوکسفرڈ کے فضلا
زمرہ:گورنر جنرل ہند
زمرہ:مملکت متحدہ ارکان پارلیمان 1837–41ء
زمرہ:مملکت متحدہ کی پریوی کونسل کے ارکان
زمرہ:ویکیپیڈیا مضامین مع BNF شناخت کنندگان
زمرہ:1812ء کی پیدائشیں
زمرہ:1860ء کی وفیات